“Ek hoop die digkuns sal ’n soektog vir my bly” – Johan Myburg by die bekendstelling van Uittogboek | Protea Boekhuis
“Ek hoop die digkuns sal ’n soektog vir my bly” – Johan Myburg by die bekendstelling van Uittogboek
by Mila on Jun 21st, 2017 Tweet
Die bekendstelling van die gerekende skrywer, joernalis en kunskritikus, Johan Myburg, se nuwe digbundel Uittogboek het onlangs by Love Books, Johannesburg plaasgevind.
Johan was in gesprek met Bibi Slippers, wie se debuutbundel, Fotostaatmasjien, vroeër vanjaar met die 2017 UJ-debuutprys bekroon is.
Die gesprek is ingewy deur ‘n vinnige inleiding van dié twee gedugte woordsmouse se kennismaking met mekaar: Johan het vir Bibi haar eerste werk aangebied toe sy destyds ‘n kunsstudent was.
Hy was opsoek na die ‘vlinkste, slimste’ student in haar klas om Beeld se kunsblaaie te behartig – “Ongelukkig het daardie persoon tragies gesterf,” het Bibi geskerts.
Die gehoor het dié uitlating terdeë geniet…
By die bekendstelling van Johan Myburg se Uittogboek. #lovebooks #melville pic.twitter.com/ycq9VcDica
— Jo Prins (@Jo_Prins) June 20, 2017
Bibi wou eerstens graag by Johan weet waar en wanneer die digkuns hom gevind het. “Ek weet nie of dit my al gevind het nie … ek hoop dit sal ‘n soektog bly,” het Johan peisend geantwoord.
Hy het wel bygevoeg dat hy van skool af ‘n voorliefde vir lees koester en Van Wyk Louw ‘n noemenswaardige invloed op sy skryfkuns gehad het.
Bibi Slippers in gesprek met Johan Myburg by die bekendstelling van Uittogboek @LoveBooksJozi pic.twitter.com/CPH7y94twB
— Mila de Villiers (@mila_se_kind) June 20, 2017
Die gehoor is deur die loop van die aand bederf met voorlesings uit Uittogboek. Menigte van die gedigte wat in die bundel verskyn is beïnvloed deur klassieke geskiedenis, die liefde, die dood, reistogte, en ja, selfs hadedas maak ‘n verskyning!
Johan Myburg reads Jozi from #Uittogboek @Proteabookshop pic.twitter.com/RzNxZ7PmrS
— Love Books (@LoveBooksJozi) June 20, 2017
Johan Myburg lees sy gedig “Jozi” voor
Een van die die “perks” van joernalis wees, voer Bibi aan, is om ‘n “behind the scenes” blik op dinge te kry. Dié dat sy bewus is van die oorspronklike titel van Uittogboek, naamlik “Fremdkörper”. Hierdie Duitse woord kan vertaal word as “foreign body” of “vreemde liggaam”.
Johan se uitgewers by Protea het hom oorreed om die titel te verander aangesien boekhandelaars en lesers gaan sukkel om ‘n boek met hierdie indrukwekkende titel a) te kan uitspreek en b) te kan opspoor.
“Dink jy mense sou die boek anders benader het met die aanvanklik titel?” wou Bibi toe weet.
“Ja,” het Johan na ‘n ruk geantwoord, “maar ek is nie spyt oor die uitgewers se keuse nie.”
Uittogboek is deurtrek met Latynse aanhalings – ‘n taal waaraan Johan op skool bekendgestel is – as ook verwysings na die grootse keiser Hadrianus. Johan het wel bygevoeg dat hy nie glo daar bestaan iets soos ‘n vertaling nie. “Jy skryf iets oor in ‘n ander taal.”
Ek en Hadrianus het op 'n manier mekaar uitgevoel, sê Johan Myburg by die bekendstelling van Uittogboek.
Johan het ‘n biografie van Hadrianus gelees, wat hom laat nadink het oor sterflikheid. Hy is van mening dat biograwe die enigste werklike onsterflikes is, aangesien hulle werke vir jare nog gelees word en die mens oor wie hulle skryf dus in ewigheid vasgevang word.
Daar's 'n hele wêreld wat nie bestaan, brei Johan M uit; vra wat is waar wat is outobiografies? (Na lees van biografie oor Hadrianus)
Die onderwerp van liefdesgedigte het volgende opgeduik, met Bibi wat nuuskierig was oor die invalshoek wat gebruik word met die skryf van ‘n liefdesgedig.
Dit is juis nie die aanwesigheid van ‘n geliefde wat die skryf van ‘n liefdesgedig aanspoor nie, maar die afwesigheid, het Johan besin.
Die afwesigheid is 'n groot invalshoek as dit kom by die skryf van liefdesgedigte
Alhoewel ‘n deurlopende tema van Uittogboek die dood is, het Bibi genoem hoe sy onkant gevang is deur die humoristiese wyse waarop Johan oor verganklikheid skryf.
Johan het geantwoord dat die lewe eintlik as ‘n reistog beskou moet word; iets om te vier en werklik uit te leef. Ons moenie die dood as ‘n treurige affêre beskou nie, maar liewers Lewe (met ‘n hofletter ‘l’) voluit aanpak.
Ready to go with Johan Myburg and Bibi Slippers #Uittogboek @Proteabookshop pic.twitter.com/ogL6v65lwO
Tags: Afrikaans, Events, Johan Myburg, Poetry, Protea, Protea Boekhuis, South Africa, Uittogboek
« Johannesburg bekendestelling: Uittogboek deur Johan Myburg
Common Names of Angolan Plants presents an updated catalogue of thousands of names recorded for indigenous Angolan flora »